
DISPUTATIO  MEDICA 

INAUGURALIS 

DE 

MENSIBUS 

EQRUMQUE  EMANSIONE» 


PROOEMIUM. 

t 

■f  i.  l\TON  m*hi  consilium  est  fuse  exponere^ 
^  quot  quantisque  morbis  opportunum 
sit  hominum  genus  ;  eoque  minus,  quod  plu¬ 
rimi,  ante  me,  non  solum  ingenio  clari,  et  scri¬ 
bendi  arte  peritiores,  sed  etiam  exercitatiores 
in  morbis  cognoscendis  et  curandis,  hoc,  in 
hujusmodi  disputationum  limine,  fecerunt. 

ii.  Cum  ita  sit,  satius  existimavimus,  nullis 
usi  ambagibus,  enunciare,  nobis  in  animo  esse, 

A  primum 

primum,  de  foeminarum  mensibus  generaliter 
dicere  ;  dein  miserandis,  at  amabilibus  tamen, 
opem  ferre  virginibus,  quae,  tempore  Natura 

■■  a  •  / 

constituto,  primos  menses  non  profundant,  ho~ 
rumque  ex  mora  multa  mala  experiantur. 

PARS  PRIMA.» 

DE  MENSIBUS* 

in.  Jb  oeminje  sic  a  Natura  constitutae  sunt», 
iit,  dummodo  bona  fruantur  valetudine,  pu¬ 
bescente  aetate,  plus  sibi  sanguinis  parare  inci¬ 
piant,  quam  quod  ad  sua  corpora  sustinenda 
requiratur  ;  ideoque  aptae  fiant,  qua  conci¬ 
piant,  utero  gerant,  pariant,  novamque  alant 
prolem,  qua  hominum  genus  conservetur. 

iv.  Pubertas  autem,  seu  tempus  quo  femi¬ 
nae  pubescunt,  et  fiunt  viris  maturae,  non,  ubi¬ 
que  orbis  terrarum,  eadem  aetate  accedit.  Nam, 
quo  propius  ad  circulum  aequinoctialem  spectat 
coelum,  eo  maturius  virgines  adolescunt  ;  quo 
vero  longius  hinc  vergit  ad  alterutrum  polum, 
eo  serius.  Intra  metas  solstitiales,  ubi  ig¬ 
neus  vigor  dominatur,  premi  aptae  fiunt  et 
nubiles,  decimo  duodecimove  aetatis  anno  v 
prope  vero  septentrionem,  ubi,  singulis  annis, 
omnia  plures  menses  gelu  torpent,  non  ante 

pubescunt. 

pubescunt,  fiuntque  viris  tempestivae,  quanf 
duodevicesimum  undevicesimumve  itatis  an» 
num  attigerunt.  Plures  lapponicas  femi¬ 
nas  vidit  Linn^eus,  quae  nunquam  menstruae 
erant,  ideoque  viro  jundtae  infecundae 

v.  Mira,  et  extra  ordinem  quidem,  praema¬ 
turorum  mensium  exempla  narrant  audtores. 
Puellula  memoratur,  quae,  nondum  trimestris, 
praecoces  menses  profudit ;  et,  quod  sane  mi¬ 
rum,  quarto  aetatis  anno,  quippe  quo  tempore 
genitalia  et  mammae  perinde  se  haberent,  ut 
in  virginibus  odlodecim  annorum  observari 
solent,  viro  tempestiva  videbatur.  Alius  puel¬ 
lulae  meminit  Swietenius,  quae,  primo  vitae 
mense,  profluvium  genitale  experta  est,  et  vi¬ 
debatur  septimo  aetatis  anno  nubilis  -j*. 

vi.  Qua  vero  cunque  aetate  proveniunt  men¬ 
ses,  cum  corpus,  tum  animus,  nova  et  hadtenus 
incognita  sentiunt,  quae  eorum  adventum  prae- 

nuneient. 


*  Vid.  Swieten.  Comment .  m  Bqerhav.  Apb, 
tom.  iv.  pag.  395, 

f  Vid.  Linn.  Flor,  Lappon » 

nuncient.  Augescentes  mammae  sororiant, 
et  castas  invitant  amantis  compressiunculas. 
Clunes  pinguescunt.  Pubes,  crinibus  nunc 
ornata,  prurit  ;  et  ipsis  perinde  videtur  vir¬ 
ginibus,  ac  si  onere  gravaretur.  Renes  ali¬ 
quando  dolent,  et  gravari  videntur.  Virgines 
pigrescunt ;  frequentius  oscitant ;  et  totum 
corpus  extendunt.  Interdum  fastidiunt,  et 
nauseant.  Genis,  quae  subinde  rubent,  non 
constat  rubor.  Haud  paucis  rigent  cervicis 
musculi,  et  dolet  caput.  Pleraeque  identidem 
incalescunt.  Nonnullas  febricula  invadit. 
Aliis  papulae  erumpunt  in  facie. 

vii.  Uti,  mensibus  proventuris,  nova  sen¬ 
tiunt  virginum  corpora,  ita  nova  animos  oc¬ 
cupant  et  delediant.  Pubescentes  nunc  pri¬ 
mum  persentiscunt,  quid  sit  amor :  et,  quo? 
ante  alias  aetate  sibi  aequales,  pulchrae  sint  et 
amabiles,  student  artubus  se  fingere ;  vultum 
componere  ;  vestitu  esse  decorae  ;  dulci  vocis 
mollitudine  loqui,  et  canere  ;  simulque  psal¬ 
lere,  et  caeteras  discere  artes,  per  quas  adoles- 
centulis  occultum  ignem  inspirent.  Molli  eoi 
pedlore  insolita  ducunt  suspiria :  corde  ar¬ 
descunt. 

descunt,  et  palpitant :  oculis  scintillantibus, 
et  aspeHu  lubricis,  juvenes  furtim  petunt ;  aut 
petita  ipsae  erubescunt,  consciae,  quantis  gau¬ 
diis  afficiant  et  afficiantur.  Quam  apte  hujus¬ 
modi  virginem  descripsit  divinus  poeta  : 

u  Now  from  the  virgin  s  cheek  a  freshsr  bloom 
u  Shoots,  l ess  a?id  less ,  the  live  c  amat  ion  round  ; 
u  Her  lips  hlush  deeper  sweets  ;  she  hreathes  of  youth  $ 

'The  shining  moisture  swedls  into  her  eyes, 

66  In  hrighter  JIozu  ;  her  wishing  hosom  heaves , 
u  With  palpitations  wild  ;  ki?id  tumuit s  seize 
i(  Her  veins}  and  ali  her  yielding  soul  is  love .” 

Thomson. 

viii.  Unde,  et  quem  in  finem,  et  quibus  ex 
vasis,  certa  retate  proveniant  menses,  in  varias 
partes  disputatum  a  medicis  est.  Quum  ita 
sit,  haud  a  re  nostra  erit,  de  iliis  pauca  generali¬ 
ter  dicere,  priusquam,  de  horum  mora  in  pu¬ 
bescentibus  virginibus,  disserere  aggrediamur. 

ix.  Hanc  rei  nostrae  partem  persequendo, 
opus  est,  ut  exponamus,  primum  quibus  ex 
causis  menses  profluant *,  deinde,  quem  in  fi¬ 
nem  \  tum,  quibus  ex  vasis. 


C  A  P. 

GAP.  I. 

% 

t 

Quibus  ex  causis  menses . 

i 

x.  Quum  feminae  tam  humani  generis,  quam 
viliorum  animalium,  quae  vivos  pariunt  fetus, 
et  mammis  alunt,  natura  instruantur  utero 
qui  vasis  abundat,  et  magnae  patiens  est  dis¬ 
tentionis  ;  res  videtur  postulare,  ut,  ante  om¬ 
nia,  eum  paucis  describamus. 

xi.  Hie  saccus,  in  quo,  per  menses  gravidi¬ 
tatis,  alitur  fetus  futuri  hominis,  in  pelve  si¬ 
tus,  a  posteriore  et  inferiore  parte,  reflo  in¬ 
testino  adneflitur ;  ab  anteriore  et  inferiore, 
vesicae  et  vaginae  ;  ex  utroque  margine,  ossibus 
pelvis. 

xn.  Uterus  arterias  accipit,  alias  ex  ramis 
internarum  iliacarum ,  alias  ex  arteriis  sperma¬ 
ticis .  Ilice  arteriae  in  posteriorem  colli  partem 
ingrediuntur ;  et  hinc  quoquoversum,  ad  fun¬ 
dum  usque,  surculos  distribuunt :  hae,  fundum 
ingressae,  diffundunt  surculos  deorsum,  collum 
versus.  Arteriae  iliacis  enatae  desinunt  in  ve¬ 


nas 

nas  conjugas,  quae,  inferiora  petentes,  in  paiir 
cos  coeunt  truncos ;  qui,  collo  egressi,  in  prae¬ 
cipuos  internarum  venarum  iliacarum  ramos 
sanguinem  conducunt.  Arteriae,  quas  in  ute¬ 
rum  diffundunt  spermatica ,  in  venas  pertinent, 
quae,  ex  fundo  uteri,  in  venas  spermaticas  pro¬ 
ficiscuntur, 

xiii.  Arteriae  utriusque  generis,  itemque 
venae  conjugae  in  quas  desinunt,  mirifico  om¬ 
nem  in  partem  reptatu  diffundunt  surculos, 
qui  ubique  inter  se  communicant.  Quinetiam, 
ut  in  gravidis  conspicamur,  natura  sunt  dis-, 
tentu  faciles,  idebque  aptae,  quae  solito  plus 
sanguinis  accipiant. 

xiv.  Utriusque  generis  arteriarum  surculi 
innumeri,  distentu  faciles,  in  uteri  cavum  os¬ 
culis  patent ;  dum  alii  patent  in  cola  glandu- 

4  f 

larum,  quae  mucum  secernunt. 

xv.  Uterus  nervos  accipit  partim  ex  sacro ~ 
lumbaribus ,  partim  ex  spermaticis .  Illi  nervi, 
collum  ingressi,  arterias  venasque  internis  ilia¬ 
cis  ortas  comitantur  ;  hi,  fundo  insiti,  profedlos 

ex  arteriia  venisque  spermaticis  surculos  se- 

\ 

quuntur. 

xvi.  Absorbentium 

xvi»  Absorbentium  alia,  uterinos  arteriarum 
venarumque  spermaticarum  surculos  comitata, 
ad  lumborum  glandulas  lymphaticas  proficis¬ 
cuntur  ;  alia,  quae  irrepunt  arteriis  venisque, 
quas  in  uterum  distribuunt  arteriae  venaeque 
ili  ac  ce  interna ,  eunt  in  glandulas,  quae  in  pelve 
utrobique  sitae  sunt, 

xvii.  His  cognitis,  satis  constat,  uterum 
esse,  prae  caeteris  foeminarum  partibus,  uti  situ, 
ita  fabrica  aptum,  cujus  arteriae  et  venae  san¬ 
guine  augescant  et  distendantur  ;  cuj usque 
patuli  arteriarum  surculi  corpore  effundant 
sanguinem,  qui,  fere  quotquot  eunt  lunae,  re¬ 
dundat.  In  hac  aptitudine  consistit,  in  pu¬ 
bescentibus  puberibusque  foeminis,  ad  menses 

PROCLIVITAS . 

xviii.  Efficiens  mensium  causa  quid  sit, 
inultum  inter  auHores  discrepat.  Nonnulli 
enim  lunam  esse  contendunt :  alii,  opinantur, 
fermentum  quoddam  in  universi  corporis,  ute¬ 
ri  ve  solius  sanguine,  diffusum  :  quidam  existi¬ 
mant,  plenitudinem  totius  corporis  :  et  sunt, 
qui  uteri  tantum  plenitudinem  censeant. 

A 

B  xix.  Prima 

xix.  Prima  (xviii.)  opinio,  quippe  cum  ad 
fidem  vulgi,  creduli  et  miris  gaudentis,  quam 
philosophantium,  aptior  sit,  vix  digna  est, 
quam  argumentis  refutemus.  Vera  enim  si 
esset,  foeminis  puberibus  omnibus,  quibus  ea¬ 
dem  esset  aetas,  regio  et  temperies,  menses,  quo 
sane  nihil  falsius,  iisdem  periodis  et  una  abun- 

V  K  -  i  -  ‘  ' 

darent,  et  subsiderent 

xx.  Secundae  (xviii.)  opinionis  discordant 

» 

inter  se  ipsi  anciores.  Censet  enim  Graffius, 
fermentum  in  universi  corporis  sanguine  dif¬ 
fundi;  in  eo  tantum  uteri,  Bayleus  f.  Audio- 
ris  utriiisque  opinio  vero  absona  est,  imo  corii- 

«  .  .  '  a  *  >  .  '  •  v.  •  i :  J  *  v-  -  •• 

muni  medicorum  sensui  repugnat.  Quae  enim 
fermenta,  suum  uterque,  assumunt,  nullus 
medicorum  quisquam,  nostra  aetate,  concedit ; 
et,  assumptionibus  non  concessis,  nulla  conclu¬ 
sio  est. 

xxi.  Tertiam 


*  Vid.  Friend.  Emmenagog.  cap.  ii. 
f  Vid.  Friend.  Eqime?iagog.  cap.  ii. 

xxi.  Tertiam (xviii.)  opinionem,  Aristo¬ 
tele  et  Galeno  *  ducibus,  Friendius,  aliique 
haud  pauci,  defendunt,  et  argumentis  sane  ve- 
risimillirnam  reddunt.  Indudli  sunt,  ut  ple¬ 
nitudinem  corporis  mensium  causam  esse  con¬ 
cluderent,  quod  feminae,  quae,  statutis  tem¬ 
poribus,  menses  effuderunt,  valetudine  integrae 
sunt,  et,  emeteris  paribus,  eodem  corporis  sta¬ 
tu,  quo  ante  menstrui  circuitus  initium: 

quod,  nisi  intervenientibus  temporibus,  san- 

"  h  '  S  #  #  . 

guis  plus  abundaret,  quam  pro  ipsius  feminae 

corporis  usibus,  menses  adeo  non,  ut  saepe,  ad 
alios  morbos  solvendos  conducerent,  ut  ipsi 
morbus,  neque  is  sane  levis,  essent :  quod,  cae- 
teris  paribus,  fecundae,  quo  minus  corporibus 
suppeditata  ex  alimentis  excedunt  ex  iisdem 
dispendia,  eo  parcius  purgantur,:  et  quod- fe¬ 
minae,  quippe  cura  non  solum  ob  languidiorem 
sanguinis  motum,  et  patulos  arteriarum  sur¬ 
culos 


*  Vid.  Galen.  Lib.  De  sanguinis  missione  a  river* 
sus  Erasistratum. 

culos  angustiores,  parcius  exhalent  per  cutem, 
sed  et  humidiore  temperamento  sint,  et  vitam 
plerumque  agant  minus  laboriosam,  maribus 
aptiores  sunt,  quas  sanguine  redundent  *. 

xxii.  Friendii  opinioni  objecit  Charle- 
tonus,  quod  consueto  circuitu  menses  maci¬ 
lentis  fceminis  abundant ;  quod  plenitudo  non- 
n unquam  impedit,  quo  minus  hi,  statutis  tem¬ 
poribus,  profundantur  ;  et  quod  sanguis,  si 
plenitudo  efficeret,  ut,  temporibus  interjectis, 
effunderetur, potius  ex  arteriis  pulmonum,  alia- 
rumve  quarundam  partium,  erumperet,  quam 
ex  iis  uteri  f .  Haec  tamen  argumenta,  si  ra¬ 
dicitus  excutiantur,  nihil  videntur  habere  fir¬ 
mitatis, 

xxin.  Contra  primum  argumentum  sat  est 
observare,  id  sane  quod  Galeno  innotuit,  e 
animadverterunt  recentiores  medici,  imo  etiam 

concessit 


*  Vid.  Friend.  Emtnenagog .  cap.  iii. 
f  Vid.  Gharleton.  De  C at  amentis ,  pag.  30« 

concessit  ipse  Charletonus*,  macilentas  adeo 
non,  ut  assumit  hic  audior,  sanguine  pauperes 
esse  ;  ut  plerumque  pleniores  sint,  quam  obesae, 
et,  ut  compertum  est,  copiosiores  ejus  missiones 
impune  patiantur. 

‘  xx  i  v.  Neque,  enim  vero,  secundum  plus  va¬ 
let  argumentum.  Concedimus,  plenis  non- 
nunquam  foeminis  supprimi  menses.  Sed,  nos¬ 
tra  opinione,  non  ideo  supprimuntur,  quod 
plenae  feminae  sunt ;  sed  quod  patuli  uteri  ar¬ 
teriarum  surculi  se  enixius  contrahunt,  quam 
quos  rubrae  arteriae  nisibus  possint  usque  eo 
amplificare,  ut  sanguinem  effundant. 

xxv.  Tertium  argumentum,  quod  adducit 
Charletonus,  invalidum  cuivis  apparebit, 
qui  sciat,  et  in  memoria  teneat,  qua  fabrica 
uterus  sit :  et  quanto  aptior,  quam  ceterae  cor¬ 
poris  partes,  ex  cujus  arteriis  superfluus,  quo¬ 
ties  opus,  sanguis  effluat. 

XXVI.  ARTAM  (XVJII.)  OPINIONEM  propo- 

nit  Simsonius.  Hic  audior,  sententiam  Frien- 
dii  evertere  conatus,  contendit,  efficientem 

mensium 

*  Vid.  Charleton.  Oecoh.  Animal .  Rxercit.  5. 

3.  ut  citat,  a  Friendio. 

mensium  causam  esse,  non  corporis  plenitudi¬ 
nem,  sed  uteri  tantum 

xxyii.  Hic  vero  auctor,  ut  cuivis  rem  at¬ 
tento  animo  excutienti  apparebit,  duin  sibi  vi¬ 
detur  de  re  controversiam  movere,  tantum  usi¬ 
tatissimum  verbum  secus  -adhibet.  Hujusmo¬ 
di  certamina,  quae  sane  medicorum  scripta  sae¬ 
pe  dedecorant,  res  simplices  et  cognitu  faciles 
involvunt  et  obscurant. 

xxviii.  Litem  tamen,  inter  bos  claros  auc¬ 
tores,  dirimere,  haud  difficile  est.  Apud  eos 
enim,  idem  verbum  vim  non  eandem  habet. 
Per  efficientem, ,  significat  Simsonius  proxi¬ 
mam  mensium  causam:  Friendius  autem,  an¬ 
tecedentem,  seu  PROXIMAM  a  PROXIMA .  Et, 
quod  sane  mirum,  verbo  sic  explicato,  reapse 
ipsi  concinunt  audtores :  nam  Friendius  nexa 
argumentationis  serie  demonstrat,  corporis  ple¬ 
nitudinem  efficere  menses,  faciendo,  ut  supra 
modum  impleantur  uteri  arteriae  +. 

xxix.  Verum, 


*  Vid.  Simsgn.  System  of  the  Womb . 
f  Vid.  Frient».  Ewmetiagog.  cap.v. 

xxix.  Verum,  licet  iis  a  udioribus  assentia- 

V 

mur,  qui  efficientem  mensium  causam  esse  cor¬ 
poris  plenitudinem  censeant ;  tamen  non  pos¬ 
sumus,  quin  concedamus,  de  plenitudine  fuse, 
magis  quam  accurate,  scripsisse,  et  hinc  na¬ 
tam  foecundam  disputationis  materiam.  Cum 
ita  sit,  haud  a  re  nostra  alienum  erit,  id  agere, 
ut  rem  pressius  et  clarius  exponamus. 

xxx.  Impubi  in  foemina,  modo  sana  sit,  san¬ 
guis  ex  alimentis  ea  copia  formatur,  quae  cum 
ad  corpus  sustinendum,  tum  ad  omnes  ejus 
deinceps  partes  idoneam  in  molem  et  amplitu¬ 
dinem  evolvendas,  requiratur.  Hujusmodi 
sanguinis  copiam,  quam  ultra,  proinde  ac  ci¬ 
tra,  consistere  nequit  salutaris  modus  quo  pu- 
beat  corpus,  maturantem  mediocritatem  ap¬ 
pellabimus. 

xxxi.  Quo  autem  conservetur  hominum  ge¬ 
nus,  foemina  sic  a  Natura  constituta  est,  ut, 
cum  pubuerit,  ex  cibis  et  potionibus  perficiat 
sanguinem,  non  solum  quantus  suum  corpus 
reficiat  et  sustineat  ;  sed  etiam,  donec  efficta 
fiat,  quantus  insuper  praebeat,  quo  rudimenta 
futurorum  hominum,  modo  foecundentur  et 

vivescant. 

vivescant,  alantur,  et  in  homulos  explicentur. 
Sanguis,  ad  continendum  corpus  necessarius., 
potest  mediocritas  sustinens  nuncupari ;  et 
quicquid  superest,  ad  fcecunditatem  requisi¬ 
tum,.  FOECUNDA  UBERTAS* 

xxxii.  Sed  quid  haec  ad  rem  nostram  per¬ 
tinent  ?  Nostra  sane  opinione,  multum.  Effi¬ 
ciens  enim  mensium  causa  est,  ut  nobis  vide¬ 
tur,  fecunda  pubescentium  feminarum  pube- 
rumve  corporis  plenitudo  ;  quae  major  esc  aut 
minor,  prout  fecunda  ubertas  plus  minus  ex¬ 
cedat  sustinentem  mediocritatem. 

xxxiii.  Ut  autem  non  omnibus  feminis 
ejusdem  aetatis,  quibusque  est  vitae  et  vibtus 
communitas,  eadem  est  mediocritas  sustinens, 
neque  eidem  quidem  feminae  omni  aetate  ;  ita 
neque  eadem  omnibus,  eidemve  semper,  fe¬ 
cunda  ubertas.  Cuique  igitur  feminae  fecun¬ 
dae,  uti  sua  sustinens  mediocritas  est,  et  ea  qui¬ 
dem  alias  alia  ;  ita  sua,  alias  alia,  ubertas  fe¬ 
cunda. 

xxxiv.  Hinc  clare  patet,  nullum  sanguinis 
sustinentem  modum  esse  omnibus  feminis 

communem,  ex  quo  aestimetur  ubertas,  seu 

...  *  •*  w  ■*  ■■  « 

nimietas, 

nimietas,  ad  menstruas  purgationes  efficiendas 
necessaria ;  sed  cuique  proprium,  quocum  san¬ 
guinis  ubertas  menstruorum  efficiens  compara¬ 
ri  debeat. 

xxxv.  His  cognitis,  satis  cuique  patebit, 
quid  valeat  plenitudo ,  quam  foecundam  dixi¬ 
mus  ;  quamque  existimavimus,  causam  esse 
mensium  efficientem.  Non  enim  est  plenitudo 
simplex  et  communis,  sed  comparata  et  pecu¬ 
liaris.  Tali  explicatione  tolletur,  ut  speramus, 
omnis  obscuritas ;  neque  erit,  quamobrem  me¬ 
dici,  in  posterum,  plenitudinem  in  alias  alii 
trahant  interpretationes,  mensesve  efficienter 
antecedere  negent. 

xxxvi.  Continens ,  seu  proxima  mensium 
causa9  est,  ut  nobis  videtur,  major  uteri  arte¬ 
riarum  venarumque  plenitudo,  quam  pro  ea 
arteriarum  et  venarum  caeteri  corporis.  Ap¬ 
tus  autem  est  uterus,  cujus  arteris  et  venae, 
prae  iis  caeteri  corporis,  sanguine  plenae  sint,  ob 
naturalem  fabricam,  quam  supra  exposuimus* 
Adjuvantes  simul  causae  sunt,  positura  vigilis 
corporis  ;  quotidianae  exercitationes  ;  nisus 
musculorum  ad  urinam  et  faeces  excernendas, 

et  ad  omnia,  qualiacunqtie  sint,  molimina  per* 
fidenda,  necessarii ;  neque  raro  libidinosae  re¬ 
rum  yenerearum  cupidines. 


GAP.  IL 

£jhio  consilio  menstrues  purgationes . 

xxxvi  k  Quem  vero  in  finem,  singulis  lunis, 
feminis  menses  abundant  et  subsidunt  ?  Foe- 
cunditatis,  putamus,  causa.  Namque,  quo  hae 
fiant  idoneae,  quae  comprehendant,  utero  gerant, 
et  partus  alant  quibus  caducum  hominum  ge¬ 
nus  conservetur  ;  sic  a  Natura  utilitatum  pro¬ 
vida  constitutae  sunt,  ut,  sanae  modo  sint  et  va¬ 
lidae,  certa  aetate  ex  quotidianis  alimentis  for¬ 
ment  sanguinem,  quantus  non  solum  propria 
corpora  reficiat  et  sustineat,  sed  etiam  explicet, 
formet,  et  alat  nqva  deinceps  animalia. 

xxxviii.  Quibus  feminis  desunt,  omnino  eae 
infecundae  sunt^.  Paucae  quidem  conceperunt, 

i  ■  ‘  *'  . 

quae 


*  Vid.  LinNc  Flor,  Lappo?i.  pag.  324. 

quae  haudum  mensibus  se  purgaverant ;  at 
jam  in  eo  tamen  erant,  ut  fecunditatis  primi¬ 
tias  funderent.  Uti,  quibus  nunquam  femi¬ 
nis  menses  provenerunt,  eae  steriles  sunt  ;  ita* 
quibus,  florente  aetate  et  media,  interjedlis  tem¬ 
poribus,  abundarunt  et  subsiderunt,  deinde,  de¬ 
clinante  aetate,  omnino  cessarunt,  eae  effetae. 

xxxix.  Solum,  quantum  scimus,  animal 
menstruale  mulier  est.  Viliorum  animalium 
feminae,  non,  nisi  curn  pruriant  in  venerem,  si¬ 
bi  ex  alimentis  parant  plus  sanguinis,  quam 
quod  ad  sua  corpora  reficienda  continendaque 
requiratur.  Igitur  non,  ut  humanae  feminae, 
omni  tempore  coeunt. 

xl.  Equae  vero,  feminae  sues,  et  feminae  ca¬ 
nes,  iis  temporibus,  quibus  equiunt,  subant,  et 
catuliunt  •  item  que  vaccae,  et  feminae  oves, 
ubi  initum  desiderant ;  glutinosum,  qui  ma¬ 
rium  libidinem  moveat,  humorem  naturalibus 
exstillant.  Hujus  odore,  quem  naribus  ducunt, 
allici ti  mares,  et  ad  rabiem  coitus  adii,  linguis 
flagrantium  libidine  feminarum  nataram  soli- 
citant,  et  caeco  dein  furore  ruunt  in  venerem, 
Cupidine  autem  uno  aut  altero  initu  expleta, 

brutorum, 

brutorum  feminae  concipiunt ;  neque,  dum 
fetas,  libidinantur,  coitumque  concupiscunt. 
Interea  vero,  quo  cum  suum  corpus  susti¬ 
neant,  tum  etiam  alant  foetum,  sunt,  praeter 
solitum,  edaces,  ventris  quam  veneris  studio-' 
siores. 


C  A  P.  IIL 

Quibus  vasis  destillet  sanguis  menstruus . 

/ 

xli.  Utrum  ex  uteri  arteriis  menses  fluant, 
an  ex  venis,  discrepat  inter  medicos.  Censet 
Astrucius  ex  uteri  Venis  profundi,  per 
quasdam  venarum  appendices ,  quas  coecales 
vocet.  Harum  extremitates  sic  corrugari  pu¬ 
tat,  ut  non  sanguinem  transmittant,  nisi  men¬ 
struis  periodis,  ubi  sanguis,  in  uteri  vasis  cu¬ 
mulatus,  eas  distendat  et  patefaciat.  Huic  ve¬ 
ra 


*  Vid.  Astruc.  liraite  des  malacL  des  femmesr 
tom.  i.  pag.  39.  48» 

ro  au£lori  assentire  non  possumus ;  quia,  quas 
in  utero  appendices  coecales  assumpsit,  alii 
anatomici  neque  conspexerunt,  neque  demon¬ 
strarunt. 

xlii.  Iis  potius  accedimus  audoribus,  qui 
menses  ex  uteri  arteriis  effundi  opinantur. 
Concurrunt  enim  multa,  quae  horum  opinio¬ 
nem  confirment.  In  foemiois,  quae,  dum  in 

* 

menstruis  erant,  mortuae  sunt,  oscula  arteria¬ 
rum,  quae  in  uterum,  praesertim  autem  ad 
fundum,  hiant,  guttulis  grumosi  sanguinis 
plena  sunt:  ut  observavit  Mauriceavius  in 
cadavere  suspensae,  quae  infantis  caede  se  cru¬ 
entaverat  * ;  et  Littrius  in  cadavere  foemi- 
nae,  cui  in  tuba  Falopiana  foetus  erat,  quam¬ 
que,  dum  fluebant  menses,  mors  intercepe¬ 
rat  f  ;  itemque  Morgagnus-  in  virgine,  quae 
ex  capitis  iUu  perierat  p. 

xliii.  Quinetiam 

*  Vid.  Mauric.  Praite  des  Malad des  femmes 
grosse st  tom.  ii.  pag.  48. 

•f  Vid.  Mem.  de  1’Acad»  des  Sciences  pour  Van 
m,dgc,ii.  pag.  281,  282. 

t  Vid.  Morgag.  Adversar^  Anatom .  L  §  33.  et 
a-dje£fc.  Tab,  iii. 

xliii.  Quinetiam  ex  patulis  inversi  uteri 
arteriarum  surculis,  sanguis,  singulis  mensibus, 
exstillare  conspicitur.  Hujusmodi  exstilla- 
tionem  in  tribus  feminis  vidit  Littrius  ;  et, 
in  duabus  in  valetudinario,  medici  Edinen- 

SES. 

xliv.  Immissi,  porrb,  in  uteri  arteriam  hu¬ 
moris  pars,  per  patulos  hujus  surculos,  in  uteri 
cavum  perlabitur  ;  non  autem  pars  humoris 
infusi  in  uteri  venam. 

xlv.  Ex  uterinis,  denique,  venis,  quippe 
quibus  desint  patuli  surculi,  sanguis  effluere 
non  potest ;  nisi,  quod*  sane  vero  ab  similli¬ 
mum  est,  et  cursum  retroagat  et  eas  dirum¬ 
pat. 

xlvi.  Contendit  Realdus  Columbus 
sanguinem  menstruum  non  ex  arteriis,  quae  in 
uteri  fundum  pateant,  effundi,  sed  ex  iis,  quae  in 
vaginam.  Quin  interdum  ex  his  arteriis  ex 
parte,  vel  ex  toto,  depluat,  negare  non  pos¬ 
sumus  ; 


*  Vid.  Renald.  Golumb.  De  Re  Anatomica , 
lih,  vi.  et  xi. 

sumus ;  cum  praesertim  Carolus  Piso  Ber¬ 
oe  rus  f,  Verducius  et  Bohnius  ||,  seipsos 
in  cadaveribus  earum,  quae,  sanguine  adhuq 
profluente,  vita  decesserant,  ita  comperisse 
testificentur ;  et  gravidae  nonnunquam  san¬ 
guinem  menstruum  effundant,  neque  tamen 
abortum  faciant 

PARS. 


*  Vid.  Carol.  Pisox.  De  morbis  ex  colluv .  seros ? 
se£b  ii.  part.  ii.  cap.  vii.  pag.  131. 


+  Vid.  Cothofred.  Berger.  Physiolog .  Med. 
lib.  x.  cap,  xx. 

X  Vid.  Verduc.  Ihraite  de  Vusage  des  parties , 
Uc.  tom.  x.  cap.  16. 

[|  Vid.  Bohn.  Circul .  Anat .  Progymn .  16. 

§  Vid.  Swieten,  Comment.  in  Boerhav.  Alpha- 
rism.  tom,  iv.  pag.  397.  et  398. 

PARS  SECUNDA. 

DE  PRIMORUM  MENSIUM  MORA . 

xlvji.  Quo  de  hoc  morbo  ordinate  scri¬ 
bamus,  nobis  consilium  est,  definito  primum 

morbo,  narrare,  quibus  malis  aegram  afficiat  ; 

/ 

deinde,  quibus  ex  causis  proveniat,  exponere  ; 
tum  aliis,  si  qui  sunt,  morbis  dignoscere,  quos 
signis  referat ;  tum  praedicere,  qualis  even¬ 
tus  futurus  sit ;  postremo  proponere,  qua  ra¬ 
tione,  et  quibus  medicamentis  et  remediis  cu¬ 
retur.  De  his  itaque  partibus  deinceps,  quam 
brevissime  dicendum  erit. 


GAP.  I. 

CAP.  t. 

De  vialis,  quce  virginibus  ex  primorum  mensium 

mora  oriantur . 

xlviii.  Primorum  mensium  mora  definitu j 
k  C  ulle  no,  amenorrhoea  in  puberibus ,  qui - 

4<  fluxus  tempus  solitum ,  menses  non 

jam  prodierint,  et  cum  simul  varice  morbidae 
“  affedliones  adsint*.” 

xlix.  Quando  tempore,  quod  quaque  coeli 
regione  constituit  Natura,  menses  non  prove¬ 
niunt,  tenera  virgo  male  se  habere  incipit,  ma¬ 
lisque  antehac  incognitis  afficitur. 

l.  Ventriculo  ad  sua  munera  invalido,  virgo 
solitos  cibos  fastidit,  assumptosve  rejicit,  ne¬ 
que  raro  cruditatibus  gravatur. 

D  **  Jam 


*  Vid.  C  ullen.  Synops .  Nosolog .  Mcthod,  torru  ii» 

gen,  cxxvn 

u  fam  dulces  epula 9  deliciaque  nocejit. 
u  ^ua  modo  profuerat ,  contraria  redditur  esca  t 
(S  Fastidita  jacete  equa  modo  dulcis  eratl* 

CORNEL.  GaLL. 

% 

Languescens  haud  raro  puella,  stomachi  ar¬ 
doribus  afflicta,  naturas, '  sanis  neque  escu¬ 
lentas  neque  salubres,  appetit,  atque  mira  avi¬ 
ditate,  vixque  credibili,  devorat  Naturae  hu¬ 
jusmodi  sunt  calx,  cineres,  aliaeque  quotquot 
acorem  absorbent ;  vel  humorem,  ex  acri  et 
irritante,  convertunt  in  mitem,  ventriculoque 
innocuum. 

li.  Interea  virgo,  quae  nuper  hilaris,  pro¬ 
terva,  et  lasciva,  cum  adolescentulis  jocabatur, 
fit  tristis,  moesta,  et  animo  demissa.  Dum 
convidtum  et  centum  fugit  fastiditque,  saepe 
vespere,  occasione  data,  clam  in  secreta  aedium 

secedit ;  aut  fallit  suos,  et,  visa  nulli,  peragrat 

% 

invia  loca,  seve  confert  in  opaca  silvarum, 
quorum  in  silentio  et  solitudine  moestitiae  in- 
dulgeat. 

lii.  Haud  multo  post,  deficientibus  viribus,, 
stomachus  indies  cibos  concoquendi  fit  impo- 

tentior* 

lentior,  oblatosque  magis  fastidit.  Chylo  ita¬ 
que  non  suppeditato,  qui,  in  sanguinem  versus, 
corpus  reficiat  et  sustineat,  arteria  et  venae, 
globulis  rubris  in  constituentes  primum  partes 
.dissociatis,  deinque  absorptis  atque  excretis, 
motu  languescunt ;  neque,  ut  antea,  quoquo¬ 
versum  colorem  pariter,  pariterque  vigorem, 
distribuunt. 

mi.  Rubri  sanguinis  parcitate  summa  ubi¬ 
que  cutis,  candido  rubore  amisso,  subviridem 
pallorem  ducit.  Amores  eheu  non  diutius 
spirat  decolor  vultus,  non  oscula  provocant 
labia  !  Dicat  apte  virgo  poetae  verbis : 

u  Vix  igitur  possis  visos  agnoscere  vultus  : 

i(  Quoque  ierit ,  quaeras,  qui  fuit  ante  color. 
u  Parvus  in  exiles  succus  mihi  pervenit  artus , 

“  Membraque  sunt  cera,  pallidiora  nova.” 

OviD. 

liv.  Morbo  procedente,  neque  refectis  ru¬ 
bris  sanguinis  particulis  et  glutine,  patuli  ar¬ 
teriarum  surculi  tenuem,  quem  continent,  hu¬ 
morem  exhalant  in  eas  praesertim  corporis 
partes,  ex  quibus,  adversa  gravitate,  venae  san¬ 


guinem 

guinem  reducunt.  Hinc  aqua  inter  cutem  in¬ 
tumescunt  pedes  et  crura  ;  et  dein,  nisi  menses 
optato  proveniant,  aliae  etiam  corporis  partes, 
quae  minus  a  corde  distant. 

lv.  Ubi  eo  morbus  pervenit  gravitatis,  haud 
insolitum  est,  indurescere  glandulas,  quas  per¬ 
meant  vasa  bibula,  quae  undequaque  ad  venas 
proficiscuntur.  Quo  fit,  ut  ex  pauxillo  ali¬ 
mento,  quod  assumit  virgo  et  aegre  concoquit, 
chylus  omnino  non,  vel  saltem  aegerrime  et 
tardissime,  conducatur  in  sanguinem.  Cor¬ 
pore  itaque  famelico,  vires  cito  fatiscunt,  omnia- 
que  organa,  quotquot  eunt  dies,  ad  sua  munera 
fiunt  invalidiora. 

lvi.  Partim  musculorum  debilitate,  partim 
effuso  humore,  anima  aegerrime  accipitur  et 
redditur  ;  atque  vel  levissimis  causis  cor  aut 
palpitat,  aut  motus  intermittit.  Effusa  aqua 
intumescit  abdomen.  Vires  paulatim  emo¬ 
riuntur.  Et  virgo,  ah  durum  !  immatura  et 
illibata  mortalitatem  explet.  Quis  parentum 
talem  casum  non  miseratur  ?  Quis  juvenum 

videndo  lachrymas  contineat  ? 

* 

CAP.  II, 

CAP.  II. 

De  Causis . 

lvii.  Didis  malis,  quae  primis  mensibus  re¬ 
tentis  superveniunt,  proximum  est,  ut  presse, 
at  lucide  tamen,  exponamus,  quae  causae  fa¬ 
ciant,  ut  hi  provenire  cunctentur. 

lviii.  Abditje  causje ,  seu  eae  quae  virgines 
primorum  mensium  cunctationi  opportunas 
reddunt,  videntur  esse,  quaecunque,  appro¬ 
pinquante  pubertate,  obstent,  ne  genitalia  ma¬ 
turescant. 

lix.  Hujusmodi  autem  sunt,  uti  docuit  me¬ 
dicorum  experientia,  morbi,  quibus,  sicuti  fe¬ 
bribus,  sanguinis  alvive  profluviis,  inflamma¬ 
tionibus  gravibus,  adeo  infirmantur  organa, 
quae  res  alimentarias  vertunt  in  sanguinem, 
ut  tarde  confirmentur.  Ipsa  itaque,  pristinam 
valetudinem  non  redepta,  haud  possunt  ex  ci¬ 
bis  et  potionibus  vitalem  parare  humorem, 
quo  caeterae  corporis  partes  vires  recipiant, 

nedum 

nedum  partes  nondum  explicatas  evolvantur 
et  maturescant. 

lx.  Ad  idem  genus  pertinent,  diaeta  insalu¬ 
bris  ;  et  parcior,  quam  quas  pubescentem  vir¬ 
ginem  alere  et  sustinere  possit :  fortuitas  san¬ 
guinis  profusiones,  quales  haud  raro  ex  arteriis, 
venisve  majusculis,  casu  vulneratis  fiunt  :  se¬ 
dentaria  vita,  quam  in  urbibus  populo  fre¬ 
quentibus  plurimae  degunt  virgines,  quas,  te¬ 
nera  etiamnum  aetate,  modicis  parentum  opi¬ 
bus  eas  coguntur  discere  artes,  quibus  vitam 
tolerent. 

lxi.  His  accedant  vigiles  curse,  rnordaces- 
que  solicitudines  ;  quae,  dummodo  diu  somnos 
adimant,  mirum  in  modum  attenuant  et  de¬ 
bilitant  corpus :  mens  mali  fadti  sibi  conscia  ; 
futurorumve  malorum,  supra  modum,  metuens 
et  provida:  spes  futurae  magnitudinis  frustrata: 
improvisa  fortunae  malignitas,  quanta  vel  soli¬ 
dam  quatit  mentem  :  moeror  ex  defletis  pa¬ 
rentibus,  qui  longa  senectute  minuti  occide¬ 
runt  ;  vel  flebilibus  fratribus  et  sororibus, 
quos  aetate  teneros  improvisa  vis  lethi,  sororum 
precibus  non  lenis,  rapuit. 


lxii.  Sed 

lxii.  Sed  nulla  causa  mensibus  et  puber¬ 
tati  moram  saepius  et  potentius  facit,  quam 
solitudo.  Tanta  nonnullis  parentum  superbia 
est,  tamque  perpetua  disparium  nuptiarum 
formido,  ut,  sicut  Danaen  olim  Acrisius, 
pubescentes  filias  turri  ahenea,  robustisque 
foribus,  et  tristibus  vigilum  canum  excubiis 
muniant ;  ne  cum  adolescentulis  aevo  aequalibus 
commisceantur,  et,  amore  captae,  impermissa 
raptim  gaudia  donent,  luminibus  remotis,  sor- 
didisve  nuptiis  genus  et  domos  inquinent. 

lxiii.  Virginum  sic  inclusarum  primum 
animi  languescunt,  deinde  corpora.  Perversa 
enim  Natura,  cui  sane  parentes  rarissime  im¬ 
pune  repugnant,  virgines,  negatis  Icetis  cho¬ 
reis,  et  vespertinis-  per  devia  ambulationibus, 
et  lenibus  composita  sub  notfem  hora  susurris, 
animis  demittuntur ;  et  a  parentibus,  quos 
saevos  habent  custodes,  voluntatem  et  reve¬ 
rentiam  alienant. 

lxiv.  Neque  ita  multo  post,  corpora  tris¬ 
tium  virginum,  perinde  ae  si  cum  animis  con¬ 
sentirent,  segnia  fiunt,  neque  solitis  possunt 
uti  exercitationibus.  Ventriculus  cibos  nec 

appetit. 

appetit,  nec  acceptos  concoquit.  Sanguis  fit 
mali  habitus.  Decolor  fit  corpus.  Virgines¬ 
que,  speculo  se  videntes,  semetipsas  refugiunt^ 
et  speciem  deflent  amissam. 

f 

66  Pro  niveo ,  rutiloque  prius ,  nunc  injicit  ora 
6(1  Pallor ,  et  exsanguis,  f uner  eusque  color 

CoRNEL.  GaLL» 

lxv.  Hujusmodi  enimvero  causis  infirma¬ 
tae,  virgines  non  possunt  sibi  parare  san¬ 
guinem,  quo  vel  tenera  corpora  sustineantur, 
et  immatura  membra  explicent  se  in  molem 
et  amplitudinem,  quae  ad  pubescendum  neces¬ 
saria  sunt ;  nedum,  quo  fcecundae  et  nubiles 

i 

fiant,  et  idoneo  tempore  feliciter  concipiant, 
et  pariant. 

lxvi.  In  tali  itaque  vitalem  humorem  re¬ 
novandi  impotentia  consistit  proclivitas ,  seu 
inclinatio  in  morbum,  de  quo  scribimus.  Il¬ 
lius  enim  parcitate  non  rite  augescunt  testes 
muliebres  ;  neque  caeterae  enimvero  partes,  ad 
res  venereas  necessariae,  aptae  fiunt,  quae  suis 
bene  muneribus  fungantur. 

lxvii.  Sic 

lxvii.  Sic  autem  constitutas  feminas  sunt, 
pariter  atque  mares,  ut,  nisi  certa  aetate  geni¬ 
talia  explicentur,  et,  molem  requisitam  et  am¬ 
plitudinem  nadta,  miram  corporum  commis¬ 
cendorum  excitent  libidinem  qua  genus  ho¬ 
minum  conservetur,  animus  juxta  ac  corpus 
languescant ;  et,  uti  contristatur  illius  hila¬ 
ritas,  ita  hujus  valetudo  infirmetur. 

lxviii.  Evidentes  primorum  mensium  morae 
causae  sunt,  ut  nobis  videtur,  infecunda  san¬ 
guinis  penuria  et  tenuitas.  Arteriis  itaque  et 
venis  totius  corporis  non  satis,  nedum  super, 
bono  sanguine  impletis,  nulla  est  fecunda  hu¬ 
jus  ubertas,  quam  Natura,  statutis  periodis, 
velit  et  nitatur,  per  patulos  et  distentu  faciles 
uteri  arteriarum  surculos,  corpore  expellere. 

lxix.  Continens,  seu  proxima ,  primarum 
purgationum  cunctationis  causa  est,  putamus, 
uteri  arteriarum  imbecillitas.  Bono  enim  san¬ 
guine  non  satis  impletae,  remisse  micant ;  neque 
valet  languidum  flumen  patulos  earum  sur¬ 
culos  distendere. 


E  GAP.  IIL 

GAP.  III. 

De  signorum  explicatione . 

lxx.  Causis  breviter  narratis,  res  videtur 
poscere,  ut,  hic  loci,  paucis  exponamus,  quem¬ 
admodum  tantis  virgines  malis  primorum  men- 

'  A 

sium  mora  afficiat. 

lxxi»  Stomachi  imbecillitas,  prae  qua  cibos 
fastidit,  ex  eo  oritur  totius  corporis  languore, 
qui  genitalibus  non  rite  maturescentibus  su¬ 
pervenit.  Receptaculum  enim  ciborum  et  po¬ 
tionum  ejusmodi  organum  est,  ut,  id  quod 
docuit  multorum  experientia,  non  solum  cum 
ipso  caeterum  corpus  consentiat,  sed  et  ipsum 
cum  csetero  corpore. 

lxxii.  Assumptos  cibos  rejicit  stomachus , 
quia,  ob  debilitatem,  eos  concoquere  nequit, 
ideoque,  utpote  alienos  seu  extraneos,  conatur 
expellere.  Neque,  enimvero,.  alienas  naturas 
eliminare,  stomacho  proprium  est :  quippe 
aliae  item  partes  hujusmodi  naturis  se  quam¬ 
primum. 

primum  liberare,  etiamsi  alio  alia  modo,  ni¬ 
tuntur.  Uterus  enim  foetum,  vel  immaturum, 
quem  diutius  nequit  nutrire,  vehementibus 
nixibus  excludit.  Mucus,  aliusve  quilibet 
humor  effusus,  qui  asperam  arteriam  et  pul¬ 
monum  spiramenta,  supra  modum,  oppleverit, 
musculos  respirandi  ciet  in  motus,  quibus  ex¬ 
tussiatur.  Partes,  ex  quibus  nullae  ducunt 
viae,  per  quas  possint  alienas  naturas  ejicere, 
capiunt  inflammationem  et  abscedunt,  quo  of¬ 
fendentibus  hujusmodi  naturis,  una  cum  pure, 
sese  exonerent. 

lxxiii.  Appetitus  pravitas  excitatur  succo 
stomachi  proprio,  reliquiis  alimentorum  co¬ 
acescentibus,  vel  alio  aliquo  modo  corruptis 
vitiato.  Cruditates,  qu^  in  stomacho  rcmo- 
rentur,  plerumque  acidas  esse,  vero  idcirco 
simillimum  est ;  quod  aegrae,  ut  observarunt 
medici,  ferme  ea,  prae  caeteris,  esuriant,  qu^e 
aut  acorem  absorbeant,  aut  in  neutrum  vertant 
et  innocuum  :  cujusmodi  sunt  calx,  creta,  ci¬ 
neres,  et,  si  qua,  consimilia.  Nunquando  vero 
cruditates,  quas  retinet  stomachus,  acidis  na¬ 
tura  contrariae  sint,  non  possumus  affirmate 

dicere% 

dicere.  Satis  vero  constat,  siquando  hujusmodi 
sint,  saltem  rarissime. 

LxxiVe  Exsanguis  fu  Nereu sqwt  color ,  qui, 
pro  niveo  rosaceoque,  ora  summumque  ubique 
corpus  inficit,  oritur  rubrarum  sanguinis  par¬ 
ticularum  paucitate,  quam  ciborum  fastidium, 
concoquendi  impotentia,  chylic\\x<t  penuria  ef¬ 
fecerunt. 

lxxv.  A%ua  intercus ,  cast  eraeque,  si  quae, 
hydropis  formae,  partim  sanguinis  tenuitate 
oriuntur,  quam  effecit  chyli  inopia  ;  partim 
patularum  arteriarum  laxitate,  quae  eandem 
sane  causam  agnoscit. 

lxxvi.  Cordis  palpitatio ,  et  spirandi  dif¬ 
ficultas,  et  animje  defectus,  attribuenda  sunt 
musculorum  debilitati,  quae  chyli  inopiam,  et 
globulorum  sanguinis  rubrorum  paucitatem, 
subsequitur  ;  atque  haud  scimus  annon  etiam, 
ex  parte,  tenui  humori  in  saccos  pleurce,  et 
cordis  capsulam  effuso. 


GAP.  IV. 

CAP.  IV. 

De  Diagnosi . 

lxxvii.  Nunc  res  postulare  videtur,  ut  mor¬ 
bum,  de  quo  scribimus,  ab  iis  dignoscamus, 
quibuscum  illi  communia  quaedam  signa  sint. 
Hujusmodi  autem  morbi  sunt,  morbus  regius, 
hydrops,  dyspepsia  et  phthisis.  Quibus  ita¬ 
que  notis  ab  his  distinguatur,  nunc  breviter 
exponendum  est. 

lxxviii.  MoRBusne  regius  urgeat,  an  pri¬ 
morum  mensium  cundtatio,  medicus  vix  dubi¬ 
tare  poterit ;  modo  attendat  animum  ad  ae¬ 
tatem  mgrm,  et  secum  consideret,  qu^  hane 
mala  affligant.  t 

lxxix.  Pubescentes  virgines  saepe  ex  pri¬ 
morum  mensium  mora  laborant,  raro  ex  mor¬ 
bo  regio.  Quinetiam,  illo  morbo  affecdae  de¬ 
colorantur  quidem,  ut  supra  ostendimus,  at 
rarissime  tamen  perinde  flavent,  ac  hoc  morbo 

laborantes. 

laborantes.  Morbo,  porro,  arquato  flavarum 
alvus  dura  et  tarda  est ;  et,  quas  fasces  dejicit, 
eas  sunt  albidae  et  tenaces,  terrae  sane  cimoliae 
persimiles.  IZlero ,  denique,  flavae,  non  item 
mensium  primorum  mora  decolores,  gravibus 
plerumque  doloribus  urgentur,  interdumque 
fellea  alvo  concreta  excernunt. 

lxxx.  Hydrops  primarius  impuberes  fere 
nunquam  afficit ;  et  vel  secundarius  mensium 
morae  non,  nisi  longas,  supervenit.  Quin-? 
etiam  hydropicae,  supra  modum  sanarum,  si¬ 
tiunt  et  bibupt,  non  item  mensium  cuncta¬ 
tione  languentes.  Iliarum  porro  urina,  con¬ 
tra  atque  harum,  praeter  naturam  parca  est. 
Hydropicae  denique  non,  velut  eae  quae  re¬ 
tentis  mensibus  languent,  appetitu  depravato 
tes  alienas,  neque  sane  esculentas,  cupiunt  et 
furtim  devorant. 

Lxxxi.  Dyspepsia ,  an  primorum  mensium 
mora,  languescant  aegrae  virgines,  medici  ple¬ 
rumque  poterunt  discernere,  modo  advertant 
animum  ad  aetatem  aegrotarum,  et  percunc- 
tentur  ab  ipsis,  quo  inceperit  modo  mala  va- 
lettido. 

ixxxir.  Si  enim  invaletudo  capitis  et  lum¬ 
borum  doloribus  supervenerit,  aliisque  malis 
quas  primas  virginum  purgationes  antegre¬ 
diuntur  et  praenunciant ;  nullum  ferme  du¬ 
bium  erit,  quin  ex  his  justo  diutius  cunctanti¬ 
bus  praesentia  mala  oriantur.  Sin  minus,  erit, 
quare  cibos  concoquendi  impotentiae  medici 
attribuant. 

lxxxiii.  Ad  hoc,  pubescentes  virgines,  qua¬ 
rum  mala  proficiscuntur  ex  sola  stomachi  in¬ 
firmitate,  rarissime  exsangui  inficiuntur  co¬ 
lore,  quo  eae,  quae,  ultra  tempus  natura  con¬ 
stitutum,  morantur  se,  singulis  lunis,  pur¬ 
gare. 

lxxxiv.  Huc  accedat,  quod  virginibus, 
quibus  unica  invaletudo  sunt  stomachi  de- 
fedtus  et  ciborum  coquendorum  impotentia, 
nunquam,  -sicut  iis  quarum  primi  menses 
cun&antur,  usque  eo  fatiscunt  vires,  ut  su¬ 
perveniat  hydrops,  et  vel  leni  exercitatione 

/ 

cor  palpitet,  motusve  prorsus  intermittat. 

lxxxv.  Phthisis,  seu  pulmonum  tabes, 
haud  secus,  ac  morbus  quem  persequimur, 
corpus  attenuat.  Ille  tamen  morbus  virgini¬ 
bus 

bus  rarissime  ante  obrepit,  quam  pubuerunt, 
Quinetiam,  contra  atque  primi  profluvii  geni¬ 
talis  mora,  haereditarius  morbus  est,  qui,  «sicut 
res  familiaris,  a  parentibus  ad  prolem  descen¬ 
dit.  Suo  porro  cursu,  alicujus  plerumque 
peftoris  partis  dolorem  movet,  et  dein  inflam¬ 
mationem.  Serius  denique  ociusve  ,  inflam¬ 
mata  pars  abscedit,  et  lenta  demum  morte 
aegram  consumit.  Haec  autem  mala  neuti- 
quam  mensium  primorum  morae  communia 
sunt  cum  tabe  pulmonum. 


CAP.  V. 

De  Prognosi, 


.  lxxxvi.  Uti  nihil  est  medicis  utilius,  quam 
praesagire  posse,  qualis  futurus  sit  morborum 
eventus,  ita  nihil  est,  de  quo  periculosius  est 
errare.  Quapropter  est  medici  prudentis,  ne¬ 
que  quam  conje&mralis  ars  medicina  sit  ignari, 
nihil  temere  de  morbis,  in  futurum,  praedi¬ 


cere.. 

tere,  sed  secum  considerare,  utram  in  sortem 
concurrant  plura  verisimilia. 

'  J- 

lxxxvii.  Ubi  virgo,  natura  firma  corporis 
constitutione  praedita,  nondum  plurimum  debi¬ 
litata  praegressis  morbis  est ;  et  ubi  morbus 
nondum  inveteravit  ;  nihil  est,  quod  metum 
injiciat.  Levis  etiam  morbi  testimonium  est, 
vires  non  multum  fatiscere,  et  pedes  non  aqua 
interente  intumescere.  Neque  mali  morbi  sig¬ 
num  est,  si  neque  levi  exercitatione  cor  palpi¬ 
tat,  motusve  intermittit  ;  neque,  ex  difficili, 

accipitur  et  redditur  spiritus. 

% 

lxxxviii.  Virginem  vero  periclitari  osten¬ 
dunt,  morbus  jam  inveteratus  ;  vires  multum, 
dissipatae  ;  aqua  inter  cutem,  aliae  ve  hydro¬ 
pis  formae  ;  corpus  macie  attenuatum  ;  ven- 
triculus  omnium  aeque  esculentorum  aversans 
et  fastidiosus ;  animus  perquam  demissus  ; 
color  admodum  exsanguis  et  funereus. 

lxxxix.  Periculosi  etiam  morbi  indicium 
est,  ubi  lenissimo  motu  cor  perturbate  salit, 
ejus  ve  idtus  interquiescunt ;  ubi  virgo  anhela 
est,  et  suspiriosa  ;  ubi  marcescit  totum  cor- 

■ 

F  pus. 

pus,  summafnque  macies  cutem  adducit ;  et 
ubi  febris,  qualis  synteclicis,  obrepit. 

xc.  Siquando  morantur  primae  virginum 
purgationes,  dum  tanta  supervenerint  mala, 
plerumque  parum  valet  medicina ;  et  mors 
illachrymabilis,  tam  pulchritudine,  quam  pa¬ 
rentum  precibus  immota,  teneram  praedam 
rapit. 

u  -  Neque  jam  color  est  misto  candore  rubori > 

u  Nec  vigor ,  et  vires ,  et  quae  ??iodb  visa  placebant  R* 

Ovim 


GAP.  VI. 

De  Curatione . 

xci.  Quo  eliciant  morantes  menses,  medi¬ 
corum  est,  bono  corpus  sanguine  implere, 

i 

deinque  incitare  languidas  uteri  arterias.  Qui¬ 
bus  itaque  medicamentis  et  remediis  possint 
haec  exsequi?  nostrum  est  paucis  exponere. 

xciit  Primo 

xcii.  Primo  (xci.)  consilio ,  opus  est  non  so¬ 
lum  confirmare  languidum  stomachum,  ita  ut 
esculenta  appetat  et  concoquat ;  sed  etiam  con¬ 
firmato  et  esurienti  suppeditare  conco&u  faci¬ 
lia,  quas  cum  famem  expleant,  tum  abunde 
praebeant  succos,  qui  in  sanguinem  facile  con¬ 
vertantur. 

xciii.  Exercitatio  lenis,  sub  dio,  plurimum 
valet  ad  stomachum  firmandum.  Haec  enim 
distribuit  sanguinem  in^corpus  aequaliter  totum, 

et  crebriores  ei  vitalem  colorem  et  vires  redi- 

\ 

piscendi  occasiones  praebet.  Quinetiam  cutis 
movet  halitum,  quo  sane  nihil  plus  conducit 
ad  stomachum  confirmandum. 

i  ■ 

xciv.  Quum  ita  sit,  virgo,  quae  cunctabun¬ 
dis  primis  purgationibus  pallescit,  debet  sese, 
quantum  sinant  vires,  singulis  diebus,  exerce¬ 
re.  Exercitationis  tamen  genus  ad  vires,  et 

i 

vitae  consuetudinem,  accommodandum  est. 
Quae  enim  his  sit  exercitatio  levis  et  salutaris, 
eadem  illis  gravis  et  nociva.  Modo  autem 
permittant  vires  et  viCtus,  optimae  exercitatio¬ 
nes  sunt  gestatio,  ambulatio,  et  saltatio  *  quip- 
/ 

pe  cum  faciant,  ut  sanguis  in  genitalia,  pa¬ 


riter 

riter  atque  alias  partes  inferiores,  copiosius 
distribuatur. 

xcv.  Frigidarium  quoque  permultum  va¬ 
let  ad  vires  stomachi  reficiendas.  Quantum 
stomachum  firmet  lavatio  aqua  frigidi,  me¬ 
dici,  omni  aevo,  compererunt.  Frigida  quo¬ 
tidie  aqua,  praecipue  marina,  corpus  perfun¬ 
dere,  cutem  roborat,  et  etiam  ventriculum 
ipsum,  propter  mirum  consensum,  qui  huic 
cum  illa  intercedit.  Quo  tamen  perfusio  ad 
spem  respondeat,  virgini  cavendum  est,  ne  te¬ 
nerum  aquae  corpus  committat,  si  pulsus  solito 
« 

languidior  sit,  et  calor  corporis  naturali  minor. 
Quippe,  uti  docuit  experientia,  frigida  perlui 
aqua,  dum  languent  arteriae,  et  corpus  inalges- 
cit,  nunquam  non  debilibus,  imo  et  sanis, 
plurimum  nocet. 

xcvi.  Vestitus  porro,  qualis  cutis  halitum 
evocet,  magnopere  contribuit  ad  pristinum 
stomacho  vigorem  restituendum.  Spiramentis 
enim  cutis  frigore  aut  quiete  constri&is,  ho¬ 
mines  cibos  minus  appetunt,  et  aegrius  conco¬ 
quunt,  quam  ubi,  per  ea,  nocivae  quaedam  na- 
t urae  corpore  excernuntur.  Dum  itaque  pu¬ 
bescentes 

bescentes  virgines  student  esse  munditiis  sim¬ 
plices,  et  vestitu  decorae  ;  ne,  pravam  imitatae 
consuetudinem,  ultra  modum  curent  vesti¬ 
mentorum  paucitate  se  junceas  reddere,  atque 
non  solum  integrae  Biante  iram,  sed  et  ju¬ 
venibus  fastidium,  et  graves  sibimetipsis  mor¬ 
bos  moveant. 

xcvm  Animus  interea  erigendus  est  et  ex¬ 
hilarandus  omnibus,  quae  futuram  spem  bonam 
excitent,  et  laetis  eum  impleant  imaginibus. 
Hunc  in  finem,  virgo  saepe  sit  in  aequali  aevo 
pubescentium  convidlu,  ut  serendis  sermun¬ 
culis,  et  muto  oculorum  colloquio,  flammam 
simul  moveat  et  ferat,  atque,  quid  sit  amor, 
persentiscat.  Quinetiam,  amoena  subinde  per¬ 
agret  rura  ;  ubi  rerum  novitas  animum  de- 
leftet,  et  infinita  visu,  auditu,  gustatu,  odo¬ 
ratuque  jucundorum  varietas  voluptate  sensus 
permulceat, 

“  Hic  ver  purpuream  :  varios  hic  flumina  circum 
“  Fundit  humus  flores  :  hic  candida  populus  antro 
“  Imminet ,  et  lentce  texunt  umbracula  vites  *. — ■ 

u  Hinc 


*  Virgil,  Eclog .  ix.  lin,  40» 

a  Hinc  tibi ,  qnce  seniper  vicino  ab  limite  sepes 9 
a  Hyblceis  apibus  jiorem  depasta  saliBi , 
u  Serpe  levi  somnum  suadebit  inire  susurro . 

Ci  Hinc  alta  sub  rupe  canet  frondator  ad  auras , 
u  Nec  tamen  interea  rciucce ,  tua  cura,  palumbes , 
gemere  aeria  cessabit  turtur  ab  ulmo 

xcviii.  Medicina  quoque  quasdam  suggerit 
medicamenta,  quas  stomachum  firmando  ad  in¬ 
tegritatem  valetudinis  restituendam  condu¬ 
cant,  Hunc  in  finem,  optima  sunt  medicamenta, 
ex  iis  quas  roborant  ;  quorum  alia  ex  fossili¬ 
bus  parantur,  alia  ex  terra  natis , 

xcix.  Primi  generis  efficacissima  sunt 
praeparata  quasdam  ex  ferro;  limaturae  nempe 
ferri,  ejusdemve  carbonas ,  oxydtim,  murias , 
sulphas  ;  quibus  accedat  ferrum  ammoniacale . 

c.  Secundo  genere  comprehenduntur  ro¬ 
borantia  ea,  quae,  oh  virtutes  quibus  pollent, 
nominantur  amara ,  astringentia,  et  aroma- 
r/cj.  De  his  vero  capitatim^et  singulatim 
dicere,  haudquaquam  nobis  consilium  est* 

ci.  Satis 


*  VlRGlL.  Eclog .  i.  lin.  55. 

ci.  Satis  ad  rem  nostram  erit  memorare, 
optimum  huj  usmodi  roborantium  esse  cinchotus 

i  1  f 

corticem  ;  quippe  qui  omnium  congeneruni 
virtutes  naturali  mistu  conjundlas  possideat. 
Hujus  corticis  tres  varietates  sunt  ;  quarum, 
vero  quae  plurimum  polleat,  nondum  inter 
medicos  convenit*  Neque,  enimvero,  consen¬ 
titur  inter  eos,  qua  potissimum  forma  cortex 
assumendus  sit.  Plerique  tamen  pulveri,  vel 
frigidae  ex  contuso  cortice  aquae,  primas  con¬ 
cedunt. 

f 

cii.  Cibis  interea  iis  virgo,  cui  morantur 
primae  purgationes,  vivere  debet,  qui  ad  con¬ 
coquendum  faciles  sint,  et  natura  apti  qui 
brevi  in  sanguinem  vertantur. 

ciii.  Hujusmodi  sunt  puberum  animalium 
carnes  ;  quae,  superquam  quod  jucunde  sti¬ 
mulant  stomachum,  et  proprio  hujus  alimen¬ 
torum  receptaculi  succo  facile  solvuntur,  ma¬ 
gis  abundant  iis  naturis,  quae  in  arteriis  perfi¬ 
ciantur  in  sanguinem.  Non  puberum  tamen 
aeque  animalium  carnes  virginibus,  primi  pro¬ 
fluvii  genitalis  cundlatione  languentibus,  con¬ 
veniunt.  Harum  enim  imbecillus  stomachus 

carnem  ferinam  melius  fert,  citiusque  conco¬ 
quit,  quam  eam  mansuefactorum  animalium» 
Eum,  porre,  minus  gravant  carnes  domesti¬ 
corum  animalium,  quae  arvis  pinguescunt, 
quam  eorum,  quae  praesepibus  saginantur. 
Eidem  aptae  terrestres  aves  ferinae  sunt ;  velut 
perdrices,  phasianae,  fulicae,  aliaeque,  quas  re¬ 
tibus,  vel  aucupio  sagittarum,  aliisve  ministris 
venatores  nanciscuntur  :  alienae  vero  aquaticae, 
quae  vivunt  mari,  lacubus,  vel  fluviis. 

civ.  Multum  virginum  interest,  de  quibus 
dicimus,  qua  carnes  ratione  igne  coquantur. 
Proprio  succo  assae  aut  frixae,  quippe  quas 
commodius  ferat  stomachus,  citiusque  per¬ 
ficiat,  sunt  elixis  et  jurulentis  anteferendae. 

cv.  Quo  vel  assas  frixasve  carnes  cito  et 
optato  conficiat  stomachus,  virginibus  permit¬ 
tatur,  ut,  una  cum  iis,  quaedam  assumant  con- 
dimenta,  quae  hunc  salutares  in  motus  exci¬ 
tent  ;  salem  nempe,  piper,  et  sinapim.  His 
autem,  cum,  multo  eorum  in  usu  si  diu  perse¬ 
veretur,  ventriculum  debilitent,  adhibendus 
est  modus.  Uti  tutissima,  sic  optima,  quibus 
condiantur  quotidiani  cibi,  sunt  exercitatio, 

Continentia,  et  fames :  quippe  jucunditas  viUus 
est  in  desiderio,  xlon  in  gulas  incitamentis,  et 
satietate, 

cvi.  Potus  aliquanto'  meraciores  esse  debent ; 
praesertim  fermentati,  sicut  cerevisia  lupis 
bene  imbuta,  et  tina  ea  minime  apta  quae  in 
ventriculo  acescant.  Ex  vinis  optima  sunt 
alba  ex  uvis  praeparata,  potissimum  Made- 
riense,  at  aqua  temperatum.  Dummodo 
autem  vina,  itemque,  ut  interdum,  cerevisiae,  in 
stomacho  coacescant,  substituendi  sunt  potus 
distiiiati,  multa  lympha  diluti,  alcohol  scilicet 
saccharinum ,  aut  vinaceum  Gallicum . 

cvii.  Caveant  autem  tenerae  virgines,  ne 
scyphis,  in  usum  laetitiae  natis,  nimis  indulge- 
ant.  Ex  parvis  principiis  crescunt  pravae  cu¬ 
piditates,  quas  postea  difficillimum  est  com 
t  i  ner  e  et  eradicare.  Virgines  itaque,  quippe 
quibus  indecorum  sit,  Thracum  et  congrae¬ 
cantium  more,  cyathis  calere  et  certare,  sint 
vini  quam  maxime  modieae  et  abstemiae  ;  at* 
que,  primum  ut,  viribus  refedtis,  provenerint 
menses,  ab  eo,  ex  toto,  abstineant,. 

c  vm.  Secundo  (xci.)  consilio .  Expositis  iis; 
quibus  impleatur  corpus  bono  sanguine,  nunc 

G 


nostrum 


5° 


DE  MENSIBUS. 


nostrum  est  explicare,  qua  ratione,  et  quibus 
ministris  incitentur  usque  eo  uteri  arteria:,  ut, 
patulis  ipsarum  surculis  dilatatis,  menstruum 
sanguinem  profundant.  Hunc  in  finem, 
oportet  medicum  facere,  ut  uteri  arteriae  non 
solum  impleantur  sanguine ,  sed  etiam,  si 
opus  sit,  aliis,  quam  sanguine,  stimulentur . 

cix.  Eorum,  quae  faciunt,  ut  sanguine  im¬ 
pleantur  uteri  arteriae,  alia  urgent  sanguinem 
in  uterum,  alia  deducunt  seu  derivant . 

cx.  Urgent  sanguinem  exercitationes  quae¬ 
dam,  quibus  utuntur  virgines,  vel  toto  cor¬ 
pore,  vel  ejus  saltem  trunco  erecto ;  velut  am¬ 
bulatio,  saltatio,  saltus,  equitatio,  et  gestatio. 
Hae  exercitationes,  quippe  cum  faciant,  ut 
arteria  magna  descendens  sanguinem  inferiores 
in  partes  uberius  demittat  et  diffundat,  per¬ 
multum  sane  ad  uteri  arterias  implendas  con- 

I  \ 

ducunt. 

exi.  Earum  vero  exercitationum  plurimum 
pollet  saltatio  m7  neque  id  quidem  solum  fa¬ 
ciendo,  ut  deorsum  copiosius  urgeatur  sanguis, 
sed,  quod  forsan  aeque  vel  plus  valet,  etiam  ju¬ 
cunde  commovendo  pedtus  et  genitalia.  “  Una 

44  enim,”  ut  eleganter  scribit  Bern ardus, 
44  cum  corporis  motionibus,  quibus  sanguis  ia 
44  partes  inferiores  solito  copiosius  derivatur  ; 
44  dulces  voces  cithara  tibiaeve  coetum  perso- 
44  nantes,  et  Cupido,  faciem  mutuatus  et  ora 
44  dulciloqui  juvenis,  et  nova  gaudia,  quae 
44  pedus  pertentant,  quoties  virgo,  rubore  suf- 
44  fusa,  furtim  obliquat  oculos  in  flagrantem 
44  vultum  adolescentis  motibus  decori,  ipsaque 
44  calentis,  genitalia  dulciter  et  jucunde  com- 
44  movent,  et  tardos  haud  raro  menses  eii- 
44  ciunt 

cxn.  Deducunt  in  uterum  sanguinem  cathar- 
tica  acriora,  quae  rectum  praecipue  intestinum 
stimulant.  Hujusmodi  sunt  aloe,  helleborus 
niger ,  ganibogia,  jalapa,  et  siqua  similia.  Idem 
quoque  faciunt  acria  ea,  quae,  in  sanguinem 
delata,  et  ex  hoc,  una  cum  urina,  secreta,  ve¬ 
sicam  multum  irritant ;  piper  scilicet,  sinapis, 
oleum  terebinthinum,  et  his  assimilia.  Quum 
enim,  a  posteriore  et  inferiore  parte,  uterus 

redo 


*  Vid,  Bernard.  Difput.  Inaug,  De  Exercitatione* 
Edin.  m,dcc,xcviii. 

recto  intestino  adhaereat,  et,  a*b  anteriore  et  in¬ 
feriore,  vesicae  ;  illi  tantus,  per  nervos,  cum  his 
utrisque  consensus  est,  ut,  alterutriscfue  irrita¬ 
tis,  ille  quoque  irritetur,  ej usque  arteriae  soli¬ 
to  plus  sanguinis  accipiant. 

cxiii.  Alia  autem  stimulantia  necessaria 
sunt,  ubi,  ut  interdum,  tam  exercitationes  quae 
urgent  sanguinem  in  uterum,  quam  medica¬ 
menta  quae  deducunt,  non  satis  valent  ad  pri¬ 
mos  menses  eliciendos.  Illiusmodi  sane  com¬ 
plura  a  medicis  memorantur  ;  hydrargyrus  vi¬ 
delicet,  rubia  tinctorum,  frictio,  et  ignis  elec¬ 
treus . 

cxiv.  HrBRARGTRUM  olim  virginibus,  qui¬ 
bus  primi  menses  non  tempestive  provenerunt, 
assumendum  curabant  nonnulli  medicorum  ; 
opinati,  horum  cunctationem  effici  sanguine 
spissiore,  quam  qui  patulos  uteri  arteriarum 
surculos  permanaret,  neque  ullo  alio  aeque 
medicamento  posse  hujus  spissitatem  tenuari. 

cxv.  Sed  nihil  est,  quamobrem  his  medi¬ 
cis  assumptam  sanguinis  spissitatem  conceda¬ 
mus,  et  vim  sanguinis  attenuandi,  quam  hy- 
drargyro  ascribunt.  Gregqrio  libentius  as- 
sentimur,  hydrargyrum,  siquando  ad  fluores 

pubertatis  evocandos  conducat,  non  ideo  con¬ 
ducere,  quod  sanguinem  tenuiorem  faciat,  sed 
quod  cor  constanter  cieat,  et  omnes  pariter 
corporis  arterias.  Quanquam  hoc,  utpote  ef- 
ficacissimum,  medicamentum  nonnulli  audtores 
scriptis  celebrarunt;  saepe  tamen,  ut  compere- 
runt  alii,  boni  et  satis  fidi,  spem,  ex  toto,  frus¬ 
tratur. 

cxvi.  Rubiam  tincto  rum-aA  menses  elicien¬ 
dos  efficacem  compertus  estHoMius,  qui  eam 
ideo  laudibus  celebrat.  Hoc  vero  medicamen¬ 
tum  aliorum  medicorum  spem  fefellit.  Sed, 
quamvis  ita  sit,  idoneum  tamen  putamus 
ejus  hic  mentionem  interjicere,  ne  boni  aucto- 
ris  famam  ex  libidine  obscurasse  videamur. 

cxvn.  Frictio  feminum  et  imi  abdominis 
quin  multum  polleat  ad  primos  menses  elicien¬ 
dos,  nemini  dubium  est.  Has  itaque  partes 
oportet  identidem  leniter  perfricari  aut  ipsius 
virginis  manibus,  aut  iis  matris  amicaeve.  Has 
frequenter  partes  leviter  contredlare,  natura¬ 
lia  externa  voluptate  permulcet  ;  et,  per  ner¬ 
vos  ligamentorum  rotundorum,  etiam  jucun- 
' '  de 

de  commovet  ovaria  et  uterum,  sicque  haud 

\ 

raro  facit,  ut  menses  optato  proveniant, 

cxviii.  Ignis  autem  electreus  omnibus 

■  f 

praepotest  stimulantibus,  quorum  memini¬ 
mus.  Quinetiam,  uti  nullum  efficacius  reme¬ 
dium,  ita  nullum  commodius.  Medicus  enim, 
praesentibus  matribus  matronisve,  neque  dis¬ 
cinctis  virginum  vestibus,  potest  idoneo  appa¬ 
ratu  aut  ex  genitalibus  scintillulas  eledreas 
elicere,  aut  in  eadem  dirigere  leves  iCtus.  Loci 
virginum  permanante  igne  jucunde  commo¬ 
ventur,  neque  raro,  brevi  post  tempore,  pu¬ 
bertatis  munuscula  fundere  incipiunt. 

cxix.  Acidum  oxymur ia ticum,  quippe  cum 
incitandi  vi  praepotens  sit,  prodesset,  necne, 
virginibus,  quarum  primi  menses  provenire 
cunctantur  ? 

cxx.  Si  foecunditatis  fontes  feliciter  aperi¬ 
unt  medicamenta  et  remedia,  quae  memoravi¬ 
mus,  brevi  adolescentulae  redipiscuntur  pul¬ 
chras  genas, 

4< - - —et  eburnea  colla ,  decusque 

i6  Oris ,  et  in  nivea  mistum  candore  ruborem 

OviD. 

cxxi.  Quod  si  vobis,  tenerae  puellae,  parunt 
prosint  Phoebi  auxilia,  adveniat  vocatus  Hy¬ 
men,  op Latumque  vobis  remedium  afferat, 
Ab  eo 

u  Discite  sanari ,  - — - — ™ 

“  Una  manus  vobis  vulnus  opemque  feret , 
n  ferra  salutares  herbas ,  eademque  nocentes , 
ISfutnt :  et  urticm  proxima  scepe  rosa  est.** 

O  VXD. 

